b'\n_START_ARTICLE_\nRed svete Ane\n_START_PARAGRAPH_\nRed svete Ane (rusko \xd0\x9e\xd1\x80\xd0\xb4\xd0\xb5\xd0\xbd \xd0\xa1\xd0\xb2\xd1\x8f\xd1\x82\xd0\xbe\xd0\xb9 \xd0\x90\xd0\xbd\xd0\xbd\xd1\x8b) je bil sprva holsteinski, nato pa ruski vite\xc5\xa1ki red, ki ga je 14. februarja 1735 ustanovil Karl Friedrich, vojvoda Holstein-Gottorpa._NEWLINE_Red je bil podeljen za odli\xc4\x8dno slu\xc5\xbebo na civilnem in voja\xc5\xa1kem podro\xc4\x8dju; voja\xc5\xa1ko odlikovanje je bilo podeljeno z me\xc4\x8di. Imel je \xc5\xa1tiri razrede. Z razpadom Ruskega imperija je prenehal obstajati tudi red.'